CELEX: 32020R2016
Language: hu
Date: 2020-12-09 00:00:00
Title: A Bizottság (EU) 2020/2016 végrehajtási rendelete (2020. december 9.) az 577/2013/EU végrehajtási rendelet II. mellékletének az Egyesült Királyságra, Guernsey-re, a Man-szigetre és Jersey-re vonatkozó bejegyzések tekintetében történő módosításáról (EGT-vonatkozású szöveg)

2020.12.10.   
               
               
                  HU
               
               
                  Az Európai Unió Hivatalos Lapja
               
               
                  L 415/39
               
            
         A BIZOTTSÁG (EU) 2020/2016 VÉGREHAJTÁSI RENDELETE
         (2020. december 9.)
         az 577/2013/EU végrehajtási rendelet II. mellékletének az Egyesült Királyságra, Guernsey-re, a Man-szigetre és Jersey-re vonatkozó bejegyzések tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG
         tekintettel az Európai Unió működéséről szóló szerződésre,
         tekintettel a kedvtelésből tartott állatok nem kereskedelmi célú mozgásáról és a 998/2003/EK rendelet hatályon kívül helyezéséről szóló, 2013. június 12-i 576/2013/EU európai parlamenti és tanácsi rendeletre (1) és különösen annak 13. cikkének (2) bekezdésére,
         mivel:
         
                     (1)
                  
                  
                     Az 576/2013/EU rendelet meghatározza a kedvtelésből tartott állatok valamely tagállamba történő, nem kereskedelmi célú mozgására vonatkozó állategészségügyi követelményeket. Az említett rendelet 13. cikke úgy rendelkezik, hogy a Bizottság elfogadja azon területek és harmadik országok két jegyzékét, ahonnan a rendelet I. mellékletének A. részében felsorolt, kedvtelésből tartott állatok, nevezetesen kutyák, macskák és görények nem kereskedelmi célból valamely tagállamba szállíthatók.
                  
               
                     (2)
                  
                  
                     A kedvtelésből tartott állatok valamely tagállamba történő, nem kereskedelmi célú mozgására vonatkozó feltételek a terület vagy a származási harmadik ország helyzetétől függően változnak. Sajátos helyzetüket figyelembe véve a harmadik országok vagy területek az 576/2013/EU rendelet 13. cikkének (1) vagy (2) bekezdésével összhangban jegyzékbe vehetők.
                  
               
                     (3)
                  
                  
                     Az 577/2013/EU bizottsági végrehajtási rendelet (2) II. mellékletének 2. része megállapítja az 576/2013/EU rendelet 13. cikkének (2) bekezdésében említett területek és harmadik országok jegyzékét.
                  
               
                     (4)
                  
                  
                     Tekintettel arra, hogy a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodásban (a továbbiakban: a kilépésről rendelkező megállapodás) előírt átmeneti időszak 2020. december 31-én lejár, az Egyesült Királyság kérelmet nyújtott be a Bizottsághoz, hogy a Guernsey-i, a Man-szigeti és a Jersey-i koronafüggőséggel együtt vegyék fel az 577/2013/EU végrehajtási rendelet II. mellékletébe. A Bizottság megvizsgálta a kérelmet, és ellenőrizte, hogy az 576/2013/EU végrehajtási rendelet I. mellékletének A. részében felsorolt, kedvtelésből tartott állatok tekintetében az Egyesült Királyság, valamint Guernsey, Man-sziget és Jersey koronafüggőségei megfelelnek az 576/2013/EU rendelet 13. cikkének (2) bekezdésében meghatározott kritériumoknak, ezért fel kell venni őket az 577/2013/EU rendelet II. mellékletének 2. részébe, az uniós jognak Észak-Írország tekintetében az Egyesült Királyságra és az Egyesült Királyságban – a kilépésről rendelkező megállapodás Írországról/Észak-Írországról szóló jegyzőkönyvének a szóban forgó jegyzőkönyv 2. mellékletével összefüggésben értelmezett 5. cikke (4) bekezdésével összhangban – történő alkalmazásának sérelme nélkül.
                  
               
                     (5)
                  
                  
                     Az 577/2013/EU végrehajtási rendelet II. mellékletének 2. részét ezért ennek megfelelően módosítani kell.
                  
               
                     (6)
                  
                  
                     Mivel a kilépésről rendelkező megállapodásban előírt átmeneti időszak 2020. december 31-én lejár, ezt a rendeletet 2021. január 1-jétől kell alkalmazni.
                  
               
                     (7)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 577/2013/EU végrehajtási rendelet II. mellékletének 2. része helyébe e rendelet mellékletének szövege lép.
         
         
            2. cikk
            E rendelet az Európai Unió Hivatalos Lapjában való kihirdetését követő harmadik napon lép hatályba.
            Ezt a rendeletet 2021. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. december 9-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 178., 2013.6.28., 1. o.
         
         
            (2)  A Bizottság 577/2013/EU végrehajtási rendelete (2013. június 28.) az 576/2013/EU európai parlamenti és tanácsi rendelet szerinti, a kutyák, macskák és görények nem kereskedelmi célú mozgásához szükséges azonosító okmányok mintájáról, területek és harmadik országok jegyzékének, valamint bizonyos feltételeknek való megfelelést igazoló nyilatkozatok formátumának, külső megjelenésének és nyelvének megállapításáról (HL L 178., 2013.6.28., 109. o.).
      
      
         
            MELLÉKLET
            
               „2. RÉSZ
               
                  Az 576/2013/EU rendelet 13. cikkének (2) bekezdése szerinti területek és harmadik országok jegyzéke
               
               
                           
                              ISO-kód
                           
                        
                        
                           
                              Terület vagy harmadik ország
                           
                        
                        
                           
                              Ide tartozó területek
                           
                        
                     
                           AC
                        
                        
                           Ascension-sziget
                        
                        
                            
                        
                     
                           AE
                        
                        
                           Egyesült Arab Emírségek
                        
                        
                            
                        
                     
                           AG
                        
                        
                           Antigua és Barbuda
                        
                        
                            
                        
                     
                           AR
                        
                        
                           Argentína
                        
                        
                            
                        
                     
                           AU
                        
                        
                           Ausztrália
                        
                        
                            
                        
                     
                           AW
                        
                        
                           Aruba
                        
                        
                            
                        
                     
                           BA
                        
                        
                           Bosznia-Hercegovina
                        
                        
                            
                        
                     
                           BB
                        
                        
                           Barbados
                        
                        
                            
                        
                     
                           BH
                        
                        
                           Bahrein
                        
                        
                            
                        
                     
                           BM
                        
                        
                           Bermuda
                        
                        
                            
                        
                     
                           BQ
                        
                        
                           Bonaire, Sint Eustatius és Saba (BES-szigetek)
                        
                        
                            
                        
                     
                           BY
                        
                        
                           Belarusz
                        
                        
                            
                        
                     
                           CA
                        
                        
                           Kanada
                        
                        
                            
                        
                     
                           CL
                        
                        
                           Chile
                        
                        
                            
                        
                     
                           CW
                        
                        
                           Curaçao
                        
                        
                            
                        
                     
                           FJ
                        
                        
                           Fidzsi
                        
                        
                            
                        
                     
                           FK
                        
                        
                           Falkland-szigetek
                        
                        
                            
                        
                     
                           GB
                        
                        
                           Egyesült Királyság (*1)
                           
                        
                        
                            
                        
                     
                           GG
                        
                        
                           Guernsey
                        
                        
                            
                        
                     
                           HK
                        
                        
                           Hongkong
                        
                        
                            
                        
                     
                           IM
                        
                        
                           Man-sziget
                        
                        
                            
                        
                     
                           JM
                        
                        
                           Jamaica
                        
                        
                            
                        
                     
                           JP
                        
                        
                           Japán
                        
                        
                            
                        
                     
                           JE
                        
                        
                           Jersey
                        
                        
                            
                        
                     
                           KN
                        
                        
                           Saint Kitts és Nevis
                        
                        
                            
                        
                     
                           KY
                        
                        
                           Kajmán-szigetek
                        
                        
                            
                        
                     
                           LC
                        
                        
                           Saint Lucia
                        
                        
                            
                        
                     
                           MS
                        
                        
                           Montserrat
                        
                        
                            
                        
                     
                           MK
                        
                        
                           Észak-Macedónia
                        
                        
                            
                        
                     
                           MU
                        
                        
                           Mauritius
                        
                        
                            
                        
                     
                           MX
                        
                        
                           Mexikó
                        
                        
                            
                        
                     
                           MY
                        
                        
                           Malajzia
                        
                        
                            
                        
                     
                           NC
                        
                        
                           Új-Kaledónia
                        
                        
                            
                        
                     
                           NZ
                        
                        
                           Új-Zéland
                        
                        
                            
                        
                     
                           PF
                        
                        
                           Francia Polinézia
                        
                        
                            
                        
                     
                           PM
                        
                        
                           Saint-Pierre és Miquelon
                        
                        
                            
                        
                     
                           RU
                        
                        
                           Oroszország
                        
                        
                            
                        
                     
                           SG
                        
                        
                           Szingapúr
                        
                        
                            
                        
                     
                           SH
                        
                        
                           Szent Ilona
                        
                        
                            
                        
                     
                           SX
                        
                        
                           Sint Maarten
                        
                        
                            
                        
                     
                           TT
                        
                        
                           Trinidad és Tobago
                        
                        
                            
                        
                     
                           TW
                        
                        
                           Tajvan
                        
                        
                            
                        
                     
                           US
                        
                        
                           Amerikai Egyesült Államok
                        
                        
                           AS – Amerikai Szamoa
                           GU – Guam
                           MP – Északi-Mariana-szigetek
                           PR – Puerto Rico
                           VI – Amerikai Virgin-szigetek
                        
                     
                           VC
                        
                        
                           Saint Vincent és Grenadine-szigeteket
                        
                        
                            
                        
                     
                           VG
                        
                        
                           Brit Virgin-szigetek
                        
                        
                            
                        
                     
                           VU
                        
                        
                           Vanuatu
                        
                        
                            
                        
                     
                           WF
                        
                        
                           Wallis és Futuna
                        
                        
                            
                        
                     
            
               (*1)  A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban e melléklet alkalmazásában az Egyesült Királyságra való hivatkozásokat úgy kell értelmezni, hogy azok nem foglalják magukban Észak-Írországot.”